钦定古今图书集成/明伦汇编/官常典/第633卷 > 陆馛
## 钦定古今图书集成/明伦汇编/官常典/第633卷 > 陆馛

按《魏书陆俟传》：“俟长子馛，多智有父风，高宗见而悦
之。兴安初，出为安南将军、相州刺史。为政清平，抑强
扶弱。州中有德宿老名望重者，以友礼待之，询之政
事，责以方略，如此十人，号曰十善。又简取诸县彊门
百馀人，以为耳目。于是发奸擿伏，事无不验，百姓以
为神明。在州七年，征为散骑常侍，民乞留者千馀人”，
显祖不许，谓群臣曰：“馛之善政，虽复古人，何以加之！”
赐绢五百疋，奴婢十口。